Jäsenen nimeäminen kuntien valtionosuusjärjestelmän kehittämistä selvittävään sihteeristöön

Valtiovarainministeriö asettaa sihteeristön, jonka tehtävänä on valmistella esiselvitys kuntien valtionosuusjärjestelmän kehittämisestä oheisen asettamisluonnoksen mukaisesti. Tarkoitus on, että sihteeristössä on yksi jäsen mainituista ministeriöistä ja Suomen Kuntaliitosta.

Valtiovarainministeriö pyytää ministeriöitä ja Suomen Kuntaliittoa nimeämään ehdokkaansa sihteeristön jäseniksi. Ehdokkaiksi toivotaan virkamiehiä, joiden yksiköt valmistelevat kuntien valtionosuusjärjestelmää koskevia tehtäviä.

Naisten ja miesten tasa-arvosta annetun lain 4 a §:n mukaan sihteeristössä tulee olla sekä naisia että miehiä kumpaakin vähintään 40 %, ellei erityisistä syistä muuta johdu. Jäseniksi tulee mahdollisuuksien mukaan ehdottaa sekä naista että miestä.

Ehdotukset sihteeristön jäseniksi pyydetään toimittamaan valtiovarainministeriöön sähköpostitse osoitteeseen valtiovarainministeriö@vm.fi viimeistään 2.11.2018.

Lisätietoja antaa finanssineuvos Tanja Rantanen, p. 02955 30338.

Osastopäällikkö, ylijohtaja Jani Pitkäniemi

Liite Luonnos sihteeristön asettamispäätökseksi

Jakelu Valtiovarainministeriö

Valtiovarainministeriö, budjettiosasto

Valtiovarainministeriö, vero-osasto

Opetus- ja kulttuuriministeriö

Sosiaali- ja terveysministeriö

Suomen Kuntaliitto

Tiedoksi Valtiovarainministeriö, erityisavustaja Matias Hilden

 Valtiovarainministeriö, erityisavustaja Tuomas Vanhanen